CELEX: 62015TN0138
Language: el
Date: 2015-03-25 00:00:00
Title: Υπόθεση T-138/15: Προσφυγή της 25ης Μαρτίου 2015 — Aanbestendigskalender κ. λπ. κατά Επιτροπής

15.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/39
            
         Προσφυγή της 25ης Μαρτίου 2015 — Aanbestendigskalender κ. λπ. κατά Επιτροπής
   (Υπόθεση T-138/15)
   (2015/C 198/53)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Aanbestedingskalender BV (Ede, Κάτω Χώρες), Negometrix BV (Άμστερνταμ, Κάτω Χώρες), CTM Solution BV (Breukelen, Κάτω Χώρες), Stillpoint Applications BV (Άμστερνταμ, Κάτω Χώρες), και Huisinga Beheer BV (Άμστερνταμ) (εκπρόσωποι: C. Dekker και L. Fiorilli, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει, σύμφωνα με τα άρθρα 263 ΣΛΕΕ και 264 ΣΛΕΕ, την απόφαση της Ευρωπαϊκής Επιτροπής της 18ης Δεκεμβρίου 2014 SA.34646 (2014/NN) (πρώην 2012/CP) — Η πλατφόρμα ηλεκτρονικών δημοσίων συμβάσεων των Κάτω Χωρών TenderNed, κατά το μέρος που η Επιτροπή διαπιστώνει ότι οι δραστηριότητες της TenderNed χαρακτηρίζονται ως υπηρεσίες γενικού συμφέροντος μη οικονομικού χαρακτήρα και ότι, συνεπώς, η εφαρμογή και η χρηματοδότηση της TenderNed δεν συνιστούν κρατική ενίσχυση,
            
         
               —
            
            
               να καταδικάσει την καθής στα δικαστικά της έξοδα, καθώς και στα δικαστικά έξοδα των προσφευγουσών, και
            
         
               —
            
            
               να προβεί σε οποιεσδήποτε περαιτέρω ενέργειες που θα κρίνει κατάλληλες.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν ένα λόγο ακυρώσεως.
   
               1.
            
            
               Ο πρώτος λόγος αντλείται από το ότι η Ευρωπαϊκή Επιτροπή υπέπεσε σε πρόδηλη πλάνη εκτιμήσεως και σε πλάνη περί το δίκαιο, καθόσον χαρακτήρισε τις υπηρεσίες της TenderNed ως υπηρεσίες γενικού συμφέροντος μη οικονομικού χαρακτήρα.
               
                           —
                        
                        
                           Οι προσφεύγουσες διατείνονται ότι οι δραστηριότητες της TenderNed είναι οικονομικού χαρακτήρα και ότι δεν αποτελούν κρατικό προνόμιο, διότι οι δραστηριότητες αυτές δεν απορρέουν από υποχρεώσεις που προβλέπονται στις οδηγίες της ΕΕ περί συνάψεως δημοσίων συμβάσεων, η TenderNed δεν ενεργεί υπό την ιδιότητα δημόσιας αρχής, οι δραστηριότητες της TenderNed δεν είναι απαραίτητες για τη διασφάλιση της τηρήσεως των οδηγιών της ΕΕ περί συνάψεως δημοσίων συμβάσεων, η διασφάλιση της τηρήσεως των οδηγιών της ΕΕ περί συνάψεως δημοσίων συμβάσεων μπορεί να επιτευχθεί με άλλα μέσα και, τέλος, διότι το ολλανδικό δίκαιο περί δημοσίων συμβάσεων επιτρέπει την ύπαρξη εμπορικών πρωτοβουλιών στην αγορά συνάψεως δημοσίων συμβάσεων με ηλεκτρονικά μέσα.